মেসির কারণেই নাকি রোনাল্ডোর স্পেন ত্যাগ। আগমণ ইতালিতে। রিয়াল মাদ্রিদ ছেড়ে জুভেন্তাস চলে যাচ্ছেন ক্রিশ্চিয়ানো রোনাল্ডো। এর পিছনে রয়েছে নাকি মেসির হাত! এমনটাই বলছেন রায়ান গিগস।

এই বিষয়ে অন্যান্য খবর

রোনাল্ডোকে নিয়ে প্রত্যাবর্তনের স্বপ্ন ইতালির! ক্রিশ্চিয়ানোকে ঘিরে আশায় বিশ্বচ্যাম্পিয়ন ক্রিশ্চিয়ান
একাধিক মহিলা-সঙ্গ তবু বয়ফ্রেন্ড বদলালনি রোনাল্ডো! তিনি কি সমকামী, বিতর্ক তুঙ্গে


শেষ দশ বছর ধরে শ্রেষ্ঠত্বের লড়াই দেখেছে লা লিগা। রোনাল্ডো, মেসির দ্বৈরথে লাভ কুড়িয়েছে স্প্যানিশ ফুটবল লিগ। কিন্তু আসন্ন মরশুম থেকে একই লিগে থাকবে না রোনাল্ডো-মেসি ধুন্ধুমার। গিগস আইটিভি-তে এক সাক্ষাৎকারে বলছেন, ‘‘রোনাল্ডোর রিয়াল মাদ্রিদ ছেড়ে ইতালিতে যাওয়ায় আমি বিস্মিত। এটা ওঁর কাছে বিশাল চ্যালেঞ্জ হতে চলেছে। ওঁর সিভি-তে ম্যাঞ্চেস্টার ইউনাইটেড, রিয়াল মাদ্রিদ এবং জুভেন্তাস— দুর্দান্ত একটা সিভি।’’
ম্যাঞ্চেস্টার ইউনাইটেডে খেলার সময়ে গিগস রোনাল্ডোর সতীর্থ ছিলেন। চ্যাম্পিয়ন্স লিগ-ও জিতেছেন। তিনি প্রাক্তন সতীর্থের দল ছাড়ার প্রসঙ্গে টেনে এনেছেন মেসিকে। বলছেন, ‘‘মেসির থেকে ভাল ফুটবলার প্রমাণ করতে ও আসক্ত। ও এখন সেই চ্যালেঞ্জ ছোঁড়ার মতো জায়গায় চলে এসেছে। ও বলতেই পারে, ‘আমি ইংল্যান্ড, স্পেনে প্রমাণ করেছি। এমনকি জাতীয় দলের হয়ে খেলেও শ্রেষ্ঠত্ব প্রমাণ করেছি। ইতালিতেও এটা করব।’’
এর পরে গিগস আরও বলেছেন, ‘‘যদি ও নিজেকেই প্রশ্ন করে, আমি কি মেসির থেকেও ভাল, তখন ওঁর যুক্তি সম্ভবত এটাই হবে।’’